Mēs esam Tavs tirgus grozs – iespēja iegādāties labāko no Kalnciema kvartāla un Āgenskalna tirgiem, neizejot no mājas! Un ne tikai – arī citus īpaši izmeklētus produktus, kas nav pieejami citur. Katru nedēļu gādājam jaunus, sezonālus piedāvājums, kā arī dažādas pievilcīgas akcijas.
Iepērkoties pie mums varat paļauties uz ērtu, uzticamu un elastīgu servisu un saņemšanas iespējām 4 reizes nedēļā Āgenskalna tirgū, piedāvājam arī piegādi uz mājām Rīgas teritorijā.
Ja esat nonākuši mūsu internetveikalā, tas nozīmē, ka meklējat kaut ko īpašu. Populārākās mūsu klientu izvēles:
- Zemnieku saimniecības "Baltās Anemones" sezonālās dārzeņu kastes
- Tiešās piegādes no Itālijas – "Royal taste" sieri, dārzeņi un augļi
- "Katkevich" lieliskā skābmaize, svētku maize un bagetes
- Ar tradicionālām metodēm gatavoti piena produkti no "Dundagas Pienotavas"
- "Āma" desas, MarMarMeat liellopu gaļa un "Rubens Farm" buljons
- Gardās Klapkalnciema zivis un "Anzāģes" Kuldīgā audzētās foreles
- Bioloģiski piena produkti no Z/s "Bļodiņas" (piemēram, lauku piens 3l burkās)
- Z/s "Indiņi" lauku vistas no Daugavpils rajona
- Kalve kafija un itāļu vīni
Ir produkti, kurus Tu nopērc vienreiz un vēlies vēl un vēl. Atkārtot to garšu un smaržu… Tie produkti ir šeit!
Tikpat svarīga kā produktu kvalitāte, mums ir arī atkritumu samazināšana un aprites ekonomika – nepērkam lieku iepakojumu – klientiem produktus izsniedzam kastēs, stikla burkas atgriežam saimniecībām, lai varētu izmantot nākamajiem pasūtījumiem.
Esam sociālais uzņēmums un šobrīd ar Altum Sociālās uzņēmējdarbības granta palīdzību ir uzsākts darbs pie Latvijas pārtikas aprites centra izveides Āgenskalna tirgū. Piedāvājam dažādu temperatūru noliktavu telpas un aicinām zemnieku saimniecības sadarboties pārtikas produktu realizācijā.
Mūsu stiprās puses:
- Esam elastīgi – atvest vai aizvest, pagaidīt un piemēroties ir mūsu stiprā puse, ko novērtē esošie klienti;
- Piekopjam apmaiņas ekonomiku un nepērkam lieku iepakojumu – mums atved pārtiku kastēs, kurās pēc tam klientiem iepakojam viņu produktus, kā arī stikla pudeles atgriežam saimniecībām, lai varētu izmantot nākamajiem pasūtījumiem;
- Radoša komanda, kas atrisinās gandrīz jebko – pat brauksim uz Koknesi pēc piena un biezpiena vai ar starppilsētu autobusu atvedīsim buljonu, ja tas būs nepieciešams!
Mūsu mērķis:
Radīt iekļaujošu vidi ikvienam, piedāvāt daudzveidīgu kultūras dzīvi, veselīgu pārtiku un piekopt ilgtspējīgas saimniekošanas prakses.
Aiz agenskalnatirgus.lv lapas stāv radoša komanda, kas organizēja pasākumus, bet pārmaiņu laikos izveidoja internetveikalu.
Tāpat kā tirgū, tad arī agenskalnatirgus.lv lapā var atrast plašu klāstu ar produktiem ikvienai gaumei.
Ja Jūs uzrunā kvalitatīvi gardumi par labām cenām, tad šī ir īstā vieta Jums!